2. ΠΡΟΕΔΡΙΚΟΝ ΔΙΑΤΑΓΜΑ της 7/14 Αυγ. 1931 (ΦΕΚ Α΄ 273) Περί κανονισμού της εναερίου κυκλοφορίας. Άρθρ.36.-1.Εις περίπτωσιν αναγκαστικής προσγειώσεως έξω του τελωνειακού Αερολιμένος, ο κυβερνήτης του αεροσκάφους οφείλει να ειδοποιήση τας κατά τόπους Αστυνομικάς, Αεροπορικάς, Λιμενικάς και Τελωνειακάς ή Οικονομικάς Αρχάς, υποχρεούμενος, εν αναμονή της αφίξεως αυτών, να εμποδίση πάσαν μεταβολήν του φορτίου του αεροσκάφους και πάσαν απομάκρυνσιν επιβάτου. Ελλείψει των ως άνω Αρχών, ειδοποιεί τον πλησιέστερον Δήμαρχον ή Πρόεδρον Κοινότητος, όστις μεριμνά προς ειδοποίησιν αυτών. 2.Εάν ο πρώτος καταφθάνων Κρατικός υπάλληλος δεν είναι τελωνειακός ή Οικονομικός, ο υπάλληλος ούτος οφείλει να επιβλέψη ώστε να μη εξαχθή τι εκ του αεροσκάφους μέχρις αφίξεως του, ως άνω, Τελωνειακού υπαλλήλου. 3.Ούτος ενεργεί τον δέοντα έλεγχον, και αν διαπιστώση ότε ουδέν αντιτίθεται εις την συνέχισιν της πτήσεως, θεωρεί το δηλωτικό και το ημερολόγιον και υποδεικνύει, αν συντρέχη λόγος, τον τελωνειακόν Αερολιμένα, εις τον οποίον οφείλει το αεροσκάφος να προσγειωθή και υποστή τας τελωνειακάς διατυπώσεις. 4.Εις περίπτωσιν καθ’ ην η αιτία της αναγκαστικής προσγειώσεως εξέλιπε και το αεροσκάφος, επί του οποίου ουδεμία μεταβολή φορτίου έλαβε χώραν, είναι έτοιμον προς συνέχισιν της πτήσεως προ της επί τόπου αφίξεως του τελωνειακού υπαλλήλου ή της τοπικής οικονομικής Αρχής, η παρούσα Αρχή δύναται να ενεργήση την θεώρησιν περί ης το προηγούμενον εδάφιον και να επιτρέψη την αναχώρησιν, ειδοποιούσα τον Αερολιμένα προορισμού. 5.Επί περιπτώσεων διαμετακομίσεως δια της εναερίου οδού ή επανεξαγωγής ή επιστροφής τελών, κατόπιν εξαγωγής κλπ. προς απόδειξιν της εξαγωγής των εμπορευμάτων τούτων, απαιτείται πιστοποίησις των Τελωνειακών Αρχών του τόπου του τελικού προορισμού ή των Ελληνικών Προξενικών αρχών του τόπου τούτου. Δι’ αποφάσεων των Υπουργών Οικονομικών και Αεροπορίας, η ανωτέρω διατύπωσις δύναται να περιορισθή εις ωρισμένας μόνον κατηγορίας ειδών. Σελ. 100 6.Εν περιπτώσει καθ’ ην η αναγκαστική προσγείωσις ξένου αεροσκάφους επιβάλλει προσωρινήν ή μακροχρόνιον διακοπήν της συνεχίσεως της πτήσεως, επιτρέπεται η συνοδεία αστυνομικών οργάνων και της Τοπικής Οικονομικής αρχής δι’ άλλων μεταφορικών μέσων μεταφορά των επιβατών, του φορτίου και των βιβλίων και εγγράφων του αεροσκάφους μέχρι του πλησιεστέρου Τελωνειακού Σταθμού και του Σταθμού ελέγχου διαβατηρίων, προτιμωμένου, ει δυνατόν, του πλησιεστέρου Τελωνειακού Αερολιμένος, προς ενέργειαν του τελωνειακού και αστυνομικού ελέγχου. Εις την περίπτωσιν ταύτην τα βιβλία και έγγραφα του αεροσκάφους διαβιβάζονται τελικώς προς θεώρησιν εις το πλησιέστερον Τελων. Αεροδρόμιον. Ειδικαί διατάξεις εκδοθήσονται σχετικώς προς την εν τη περιπτώσει ταύτη άμεσον συνέχισιν δι’ άλλων μέσων του ταξειδίου επιβατών αεροσκαφών εκτελούντων τακτικήν μετά της Ελλάδος συγκοινωνίαν δι’ ειδικής μετ’ αυτής Συμβάσεως. Το προσωπικόν εν τούτοις του αεροσκάφους και το αεροσκάφος δεν επιτρέπεται οπωσδήποτε να αναχωρήση εκ του Ελληνικού εδάφους, χωρίς να προσεγγίση εις Τελωνειακόν Αερολιμένα. 